പാകിസ്ഥാനില് ഉയരുന്ന ന്യൂനപക്ഷങ്ങള്ക്ക് രക്ഷയില്ല : മഹാരാജ രഞ്ജിത് പ്രതിമ തകര്ത്തു സംഭവത്തില് ശക്തമായി അപലപിച്ച് ഇന്ത്യ ലാഹോര് : ന്യൂനപക്ഷങ്ങളുടെ മതപരമായ അടയാളങ്ങള് പോലും നശിപ്പിച്ച് ഭീകരസംഘടനകള് വിളയാടുകയാണ് പാകിസ്ഥാനില്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ലാഹോര് കോട്ടയില് സ്ഥാപിച്ചിട്ടുള്ള പ്രശസ്തമായ മഹാരാജ രഞ്ജിത് സിങ്ങിന്റെ പ്രതിമ വീണ്ടും തകര്ക്കപ്പെട്ടതും ഇത്തരത്തിലുള്ള അസഹിഷ്ണുതയുടെ ഭാഗമാണ്. മഹാരാജ രഞ്ജിത് സിംഗിന്റെ പ്രതിമ തകര്ത്ത ഈ സംഭവത്തില് വിദേശകാര്യ മന്ത്രാലയം കഴിഞ്ഞ ദിവസം അപലപിച്ചു. 2019 ല് പ്രതിമ അനാച്ഛാദനം ചെയ്തതിന് ശേഷം ഇത് മൂന്നാം തവണയാണ് പ്രതിമ തകര്ത്തതെന്ന് എംഇഎ വക്താവ് അരിന്ദം ബാഗ്ചി വ്യക്തമാക്കി. അയല് രാജ്യത്തെ വര്ദ്ധിച്ചുവരുന്ന അസഹിഷ്ണുതയും ന്യൂനപക്ഷ സമുദായങ്ങളോടുള്ള ബഹുമാനക്കുറവും ഈ സംഭവം ഉയര്ത്തിക്കാട്ടുന്നുവെന്നും അദ്ദേഹം കൂട്ടിച്ചേര്ത്തു. ഇന്ന് ലാഹോറിലെ മഹാരാജാ രഞ്ജിത് സിങ്ങിന്റെ പ്രതിമ തകര്ക്കപ്പെട്ടതിനെക്കുറിച്ച് മാധ്യമങ്ങളില് അസ്വസ്ഥജനകമായ റിപ്പോര്ട്ടുകള് ഞങ്ങള് കണ്ടു,. പാകിസ്ഥാനിലെ ന്യൂനപക്ഷ സമുദായങ്ങളുടെ സാംസ്കാരിക പൈതൃകത്തിനെതിരായ ഇത്തരം ആക്രമണങ്ങള് പാകിസ്താന് സമൂഹത്തില് വര്ദ്ധിച്ചുവരുന്ന അസഹിഷ്ണുതയും ന്യൂനപക്ഷ സമുദായങ്ങളോടുള്ള ബഹുമാനക്കുറവും ഉയര്ത്തിക്കാട്ടുന്നു, എന്ന് അദ്ദേഹം വ്യക്തമാക്കി. മാത്രമല്ല ന്യൂനപക്ഷ സമുദായങ്ങള്ക്കെതിരായ അക്രമ സംഭവങ്ങള്, അവരുടെ ആരാധനാലയങ്ങള്, അവരുടെ സാംസ്കാരിക പൈതൃകം, അവരുടെ സ്വകാര്യ സ്വത്ത് എന്നിവയ്ക്കെതിരായ ആക്രമണങ്ങള് പാകിസ്ഥാനില് ഭയാനകമായ തോതില് വര്ദ്ധിക്കുകയാണെന്ന് എംഇഎ വക്താവ് പറഞ്ഞു. പാക്കിസ്ഥാനിലെ റഹിം യാര് ഖാനിലെ ഒരു ഹിന്ദു ക്ഷേത്രമായാ സിദ്ധി വിനായക ക്ഷേത്രം ആക്രമിച്ചത് 12 ദിവസം മുമ്ബ് മാത്രമാണ് എന്നും അദ്ദേഹം കൂട്ടിച്ചേര്ത്തു. കൂടാതെ ഇത്തരം ന്യൂനപക്ഷ ആക്രമണങ്ങള് തടയുന്നതില് പാകിസ്ഥാന് ഭരണകൂടം പൂര്ണമായും പരാജയപ്പെട്ടു എന്നും. ന്യൂനപക്ഷ സമുദായങ്ങളുടെ സുരക്ഷയും ക്ഷേമവും ഉറപ്പാക്കാന് ഞങ്ങള് പാകിസ്താന് സര്ക്കാരിനോട് ആവശ്യപ്പെടുന്നു, എന്നും അരിന്ദം ബാഗ്ചി അറിയിച്ചു. അതേസമയം ലാഹോറിലെ മഹാരാജ രഞ്ജിത് സിംഗിന്റെ പ്രതിമ തകര്ക്കുന്ന തീവ്രവാദ ഗ്രൂപ്പായ തെഹ്രീക്ഇലബ്ബൈക്ക് പാകിസ്താനിലെ അംഗങ്ങളുടെ വീഡിയോ സോഷ്യല് മീഡിയയില് വൈറലായതിന് പിന്നാലെയാണിത്. വിഗ്രഹത്തിന്റെ കൈ, കാലുകള് തകര്ക്കപ്പെട്ട നിലയിലാണ് വീഡിയോ പുറത്തുവന്നത്. എന്നാല് കൂടുതല് ആക്രമണം നടക്കുന്നതിന് മുന്പ് ആളുകള് തടയുന്നതായും വീഡിയോയില് കാണാം. സംഭവത്തിന് പിന്നില് പ്രവര്ത്തിച്ചയാളെ പോലീസ് അറസ്റ്റ് ചെയ്തിട്ടുണ്ടെന്നാണ് റിപ്പോര്ട്ട്. റിപ്പോര്ട്ടുകള് പ്രകാരം ടിഎല്പിയിലെ ആളുകളാണ് ആക്രമണം നടത്തിയത് എന്ന് പറയപ്പെടുന്നു. മഹാരാജാ രഞ്ജിത് സിംഗിനെതിരെ ആക്രമികള് മുദ്രാവാക്യങ്ങളും ഉയര്ത്തി. കയ്യില് വാളേന്തി സിഖ് വേഷത്തില്, കുതിരുപ്പുറത്തിരിക്കുന്ന 9 അടി ഉയരമുള്ള വെങ്കല പ്രതിമയാണിത്. മഹാരാജാവിന്റെ 180 ാം ചരമവാര്ഷികത്തോടനുബന്ധിച്ച് 2019 ജൂണിലാണ് ഈ വിഗ്രഹം സ്ഥാപിച്ചത് . കഴിഞ്ഞ വര്ഷം ഡിസംബറിലും പ്രതിമയ്ക്ക് നേരെ ആക്രമണം നടന്നിരുന്നു. അന്ന് വിഗ്രഹത്തിന്റെ കൈ തകര്ത്തിരുന്നു. അന്നും കൂടുതല് ആക്രമണം നടക്കാതിരിക്കാന് ആളുകള് തടയുകയായിരുന്നു. ഇതിനുപുറമെ, ഒരിക്കല്ക്കൂടി വിഗ്രഹം തകര്ക്കാന് ഭീകരര് ശ്രമിച്ചിരുന്നു. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona